P6_TA(2005)0217

Terroriakte puudutav koostöö *

Euroopa Parlamendi õigusloomega seotud resolutsioon ettepaneku kohta võtta vastu nõukogu otsus terroriaktidega seotud teabevahetuse ja koostöö kohta (15599/2004 — C6-0007/2004 — 2004/0069(CNS))

(Nõuandemenetlus)

Euroopa Parlament,

- võttes arvesse nõukogu teksti (15599/2004);

- võttes arvesse komisjoni ettepanekut nõukogule (KOM(2004)0221) [1];

- võttes arvesse ELi lepingu artikli 34 lõike 2 punkti c;

- võttes arvesse ELi lepingu artikli 39 lõiget 1, mille alusel nõukogu konsulteeris parlamendiga (C6-0007/2004);

- võttes arvesse kodukorra artikleid 93 ja 51;

- võttes arvesse kodanikuvabaduste, justiits- ja siseasjade komisjoni raportit ning väliskomisjoni ja õigusasjade komisjon arvamusi (A6-0160/2005);

1. kiidab nõukogu teksti muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt heaks kiidetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb oluliselt muuta kaasotsustamisemenetluseks esitatud teksti;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

Muudatusettepanek 1

Põhjendus 3 a (uus)

(3 a) Tuleb luua suur usaldus liikmesriikide õiguskaitseorganite ning Europoli ja Eurojusti vahel, mille puudumine on praeguseni takistanud tõhusat teabevahetust. Usalduse loomiseks kasutatavad meetmed on järgmised:

- andmekaitse ühiste standardite kehtestamine kolmanda samba raames ja ühise sõltumatu järelevalveorgani pädevuse piires;

- häid tavasid koondava käsiraamatu koostamine politseiteenistustele, milles on lihtsalt ja praktiliselt määratletud politseiteenistuste andmekaitsega seotud vastutus ja kohustused;

- kriminaal- ja menetlusseaduse miinimumstandardite kehtestamine;

- Euroopa Kohtule üldise kohtualluvuse andmine kolmanda samba osas;

- täieliku parlamentaarse kontrolli tagamine.

Muudatusettepanek 2

Põhjendus 5

(5) Liikmesriigid üksinda ei suuda kavandatava meetme eesmärke rahuldavalt saavutada ja seega saab neid eesmärke vastastikuse tegutsemise vajadust arvestades paremini ellu viia liit, mis võib tegutseda vastavalt subsidiaarsuse põhimõttele. Kooskõlas proportsionaalsuse põhimõttega ei lähe käesolev otsus kaugemale sellest, kui on vajalik nimetatud eesmärkide saavutamiseks.

(5) Liikmesriigid üksinda ei suuda kavandatava meetme eesmärke rahuldavalt saavutada ja seega saab neid eesmärke vastastikuse tegutsemise vajadust arvestades paremini saavutada liikmesriikide tihedama koostöö kaudu ja liidu kaudu, mis võib tegutseda vastavalt lähimuspõhimõttele. Kooskõlas proportsionaalsuse põhimõttega ei lähe käesolev raamotsus kaugemale sellest, kui on vajalik nimetatud eesmärkide saavutamiseks.

Muudatusettepanek 3

Põhjendus 5 b (uus)

(5 b) Käesoleva otsusega kohaldatakse mutatis mutandis samasugust andmekaitse määra, nagu on esimese samba raames ette nähtud Euroopa Parlamendi ja nõukogu 24. oktoobri 1995. aasta direktiivis 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta [2] ja luuakse kolmanda samba tasandil ühine järelevalveorgan, mis peab täitma oma ülesandeid täiesti sõltumatult ja mis seda eripära silmas pidades peab andma nõu Euroopa institutsioonidele ning eelkõige aitama kaasa seoses käesoleva otsuse rakendamisega vastu võetud riiklike õigusaktide rakendamisele.

Muudatusettepanek 4

Põhjendus 5 c (uus)

(5 c) Liikmesriigid peavad astuma edasisi samme kõikide terrorismivastast võitlust puudutavate rahvusvaheliste konventsioonide ja protokollide kiire ratifitseerimise suunas, sealhulgas protokollid, mis muudavad Europoli konventsiooni, ning kohustuvad jätkuvalt edendama asjakohaste rahvusvahelise terrorismivastase võitlusega seotud vahendite universaalse ratifitseerimise protsessi kolmandates riikides ning nende vahendite rakendamiseks vajaliku abi ja tehnilise nõustamise osutamist nendes riikides.

Muudatusettepanek 5

Artikkel 1 a, pealkiri (uus)

Artikkel 1 a

Terroristlikke kuritegusid puudutava teabe vahetamine politseiteenistuste või teiste õiguskaitseorganite vahel.

Muudatusettepanek 6

Artikli 1 a lõige 1 (uus)

1. Iga liikmesriik tagab, et kogu asjaomast terroristlikke kuritegusid puudutavat ja liikmesriigi politseiteenistuste või muude õiguskaitseorganite käes olevat teavet või teavet, millele neil on juurdepääs ilma sunnimeetmeteta, saaks vastavalt käesolevale otsusele edastada teiste liikmesriikide politseiteenistuste või õiguskaitseorganitele.

Muudatusettepanek 7

Artikli 1 a lõige 2 (uus)

2. Iga liikmeriik tagab, et tingimused, mis reguleerivad teabe edastamist teiste liikmesriikide politseiteenistustele või muudele pädevatele õiguskaitseorganitele, ei oleks rangemad kui tingimused, mis kehtivad teabe edastamise või teabenõude puhul riiklikul tasandil.

Muudatusettepanek 8

Artikli 1 a lõige 3 (uus)

3. Teave edastatakse politseiteenistuse või muu pädeva õiguskaitseorgani taotlusel, mis terroristlike kuritegude uurimise raames tegutseb vastavalt siseriiklikule seadusele.

Muudatusettepanek 9

Artikli 2 pealkiri

Muudatusettepanek 12

Artikli 2 lõike 4 punkt d a (uus)

d a) teave terroriaktide eest süüdimõistmiste ja nende aktidega seotud eriliste asjaolude kohta; kui esimese astme kohtu süüdimõistvat kohtuotsust apellatsioonikaebuse tagajärjel muudetakse, edastab teabenõude saanud liikmesriik viivitamata muudetud andmed teabenõude esitanud liikmesriigile.

Muudatusettepanek 13

Artikli 2 lõike 4 punkt d b (uus)

d b) mõistetud karistused ning asjaomane teave nende täideviimise kohta;

Muudatusettepanek 14

Artikli 2 lõike 4 punkt d c (uus)

d c) süüdimõistmisega kaasnenud õiguste äravõtmised;

Muudatusettepanek 15

Artikli 2 lõike 4 punkt d d (uus)

d d) karistusregistrid;

Muudatusettepanek 16

Artikli 2 lõike 4 a punkt c

c) teave terroriaktide eest süüdi mõistvate lõplike kohtuotsuste ja nende aktidega seotud konkreetsete asjaolude kohta,

c) teave terroriaktide eest süüdi mõistvate kohtuotsuste ja nende aktidega seotud konkreetsete asjaolude kohta; kui esimese astme kohtu süüdimõistvat kohtuotsust apellatsiooni korras muudetakse, edastab teabenõude saanud liikmesriik viivitamata muudetud andmed teabenõude esitanud liikmesriigile.

Muudatusettepanek 17

Artikli 2 lõike 4 a punkt c a (uus)

d b) mõistetud karistused ning asjaomane teave nende täideviimise kohta;

Muudatusettepanek 18

Artikli 2 lõike 4 a punkt c b (uus)

c b) süüdimõistmisega tekkinud õiguste äravõtmised;

Muudatusettepanek 19

Artikli 2 lõike 4 a punkt c c (uus)

c c) karistusregistrid;

Muudatusettepanek 20

Artikkel 2 a (uus)

Artikkel 2 a

Terrorirünnakuid puudutava teabe kontrollimine ja hävitamine

1. Europol ning Eurojust kontrollivad igal aastal artikli 2 alusel edastatud andmete ajakohasust.

2. Europol ning Eurojust hävitavad artikli 2 alusel edastatud andmed kolme aasta möödumisel ajast, mil lõpeb nende seos käimasolevate juurdlustega.

3. Lõikes 2 toodud tähtaega võib erandjuhul pikendada. Europol ning Eurojust määravad kindlaks selliste erandite läbivaatamise korra.

Muudatusettepanek 21

Artikkel 3 a (uus)

Artikkel 3 a

Euroopa Kohtu pädevus

Kõik liikmesriigid aktsepteerivad Euroopa Kohtu pädevust, kes on Euroopa Liidu lepingu artikli 35 lõike 2 järgi pädev tegema eelotsuseid käesoleva otsuse kehtivuse ja tõlgendamise kohta.

Muudatusettepanek 22

Artikkel 4

Muudatusettepanek 23

Artikli 4 lõige 1 a (uus)

Muudatusettepanek 24

Artikli 4 lõige 1 b (uus)

Muudatusettepanek 25

Artikkel 4 a (uus)

Artikkel 4 a

Spontaanne teabevahetus

Piiramata artiklite 2 ja 3 kohaldamist, edastavad politseiteenistused või muud pädevad õiguskaitseorganid kogu teabe ilma teabenõuet saamata muude asjaomaste liikmesriikide politseiteenistustele või muudele pädevatele õiguskaitseorganitele, kui tõsised faktilised põhjused annavad alust arvata, et nimetatud teave võiks aidata kaasa terroriaktidega seotud kuritegude või kuritegevuse ennetamisele, uurimisele või jälile saamisele.

Teabe edastamine esimese taande raames on piiratud sellise teabega, mida peetakse asjaomaseks ja vajalikuks, et tagada asjassepuutuvate kuritegude või kuritegevuse ennetustegevuse, uurimise või jälile saamise edukus.

Tõsised faktilised põhjused teabe spontaanseks vahetuseks vastavalt esimesele taandele on märgitud ja selgelt põhjendatud asjassepuutuvate politseiteenistuste või muude pädevate õiguskaitseorganite poolt.

Muudatusettepanek 26

Artikkel 4 b (uus)

Artikkel 4 b (uus)

Teabe edastamisest keeldumine

Politseiteenistused või muud pädevad õiguskaitseorganid võivad teabe edastamisest keelduda ainult siis, kui seda õigustavad tõsised faktilised põhjused, mis annavad alust arvata, et:

a) teabe edastamine kahjustaks teabenõude saanud liikmesriigi elulisi julgeolekuhuve;

b) teabe edastamine võiks kahjustada käimasoleva uurimise sujuvust;

c) nõutud teave on selgelt ebaproportsionaalne või puudub seos teabe ja teabenõude aluseks oleva eesmärgi vahel.

Muudatusettepanek 27

Artikkel 4 c (uus)

Artikkel 4 c

Andmete kogumist ja töötlemist puudutavad põhimõtted

1. Teave, sealhulgas isikuandmed, mida käesoleva otsuse alusel vahetatakse või edastatakse, peavad:

a) olema õiged, adekvaatsed ja asjakohased nende eesmärkide suhtes, mille tarbeks neid kogutakse ning järgnevalt töödeldakse;

b) olema kogutud ning töödeldud ainult seaduslike ülesannete täitmiseks.

Andmeid isikliku elu kohta, samuti andmeid eraisikute kohta, kes pole kahtlusalused, tohib koguda ainult juhtudel, kui see on absoluutselt vajalik, ning rangeid nõudeid järgides;

2. Käesoleva otsuse alusel edastatud andmete terviklikkus ja konfidentsiaalsus on tagatud kõigis andmevahetuse ja -töötluse staadiumides.

Teabeallikad on kaitstud.

Muudatusettepanek 28

Artikkel 4 d (uus)

Artikkel 4 d

Asjassepuutuvate isikute andmetele juurdepääsu õigus

Eraisikul, keda kogutud andmed puudutavad, on õigus:

a) saada teavet teda puudutavate andmete olemasolust, välja arvatud mõne olulise takistuse korral;

b) pääseda tasuta juurde teda puudutavatele andmetele ning parandada ebatäpseid andmeid, välja arvatud juhul, kui see ligipääs võib ohustada avalikku julgeolekut ja avalikku korda või kolmandate isikute õigusi ja vabadusi või kui see võib juurdlust takistada;

c) andmete kuritahtliku kasutamise korral seoses käesoleva artikliga esitada vaie õiguslikkuse taastamiseks ning saada käesolevas artiklis kirjeldatud põhimõtete rikkumise korral võimalikult kiiresti hüvitist.

Muudatusettepanek 29

Artikkel 4 e (uus)

Artikkel 4 e

Isikuandmete kaitsega tegelev ühine järelevalveorgan

1. Luuakse isikuandmete kaitsega tegelev ühine järelevalveorgan, edaspidi "organ".

Organil on nõuandevfunktsioon ja ta on oma töös sõltumatu.

2. Organisse kuulub üks riikliku järelevalveorgani või -organite esindaja igast liikmesriigist, üks liidu institutsioonide, Euroopa andmekaitseinspektori ja muude asutuste jaoks loodud organi või organite esindaja ning üks komisjoni esindaja.

Iga organi liige on määratud institutsiooni, organi või organite poolt, mida ta esindab. Kui liikmesriigis on mitu järelevalveorganit, nimetavad need ühise esindaja. Samamoodi toimivad liidu institutsioonide ja muude asutuste jaoks loodud organid.

3. Organ võtab otsuseid vastu järelevalveorganite esindajate lihthäälteenamusega.

4. Organ valib endale esimehe. Esimehe ametiaeg kestab kaks aastat. Ametiaeg on uuendatav.

5. Organit assisteerib nõukogu 17. oktoobri 2000. aasta otsusega 2000/641/JAI [3] loodud andmekaitse ühiste järelevalveorganite sekretariaat.

Sekretariaat viiakse üle komisjoni juurde nii kiiresti kui võimalik.

Muudatusettepanek 30

Artikkel 4 f (uus)

Artikkel 4 f

Isikuandmete kaitsega tegeleva ühise järelevalveorgani ülesanded

1. Organi ülesanded on:

a) uurida kõiki käesoelva direktiivi alusel vastuvõetud siseriiklike meetmete kohaldamisega seotud küsimusi;

b) esitada komisjonile arvamus andmekaitse olukorra kohta Euroopa Liidus;

c) anda nõu kõikide käesoleva otsuse raames tehtavate muudatuse projektide osas, kõikide täiendavate või spetsiifiliste meetmete projektide osas füüsiliste isikute õiguste ja vabaduste kaitseks isikuandmete töötlemisel nagu ka kõikide muude Euroopa õigusloomega seotud projektide osas, mis avaldavad mõju nimetatud õigustele ja vabadustele;

d) esitada arvamus Euroopa tasandil väljatöötatud käitumisjuhiste kohta.

2. Kui organ leiab, et Euroopa Liidu erinevate liikmesriikide õigusloome ja tavade vahel kujunenud erinevused võivad seada ohtu isikute võrdse kaitse isikuandmete töötlemise osas, teavitab ta sellest komisjoni.

3. Organ võib omaalgatuslikult anda soovitusi kõigis küsimustes, mis puudutavad isikute kaitset isikuandmete töötlemise osas kolmanda samba raames.

4. Organi arvamusavaldused ja soovitused edastatakse komisjonile.

5. Oma ülesannete täitmisel on organil uurimise ning sekkumise volitus, mis lubab tal vajaduse korral tarvitada kõiki vajalikke meetmeid kogutud teabe muutmiseks, selle töötlemise ajutiseks või jäädavaks keelamiseks või teabe hävitamiseks, kui teabe kogumisel rikuti artikleid 9 a ning 9 b.

6. Igaüks võib pöörduda organi poole nõudega kaitsta oma õigusi ja vabadusi, mis seonduvad isikuandmete töötlemisega.

Asjassepuutuvat isikut teavitatakse tema nõude tulemusena teostatud toimingutest.

7. Komisjon teavitab organit toimingutest, mida ta on organi arvamuste ning soovituste tulemusena ette võtnud. Selleks koostab komisjon aruande, mis saadetakse ka Euroopa Parlamendile ning nõukogule. Aruanne avaldatakse.

8. Organ koostab aastaaruande üksikisikute kaitse olukorrast isikuandmete töötlemise osas kolmanda samba raames ning edastab selle Euroopa Parlamendile, nõukogule ja komisjonile. Aruanne avaldatakse.

Muudatusettepanek 31

Artikkel 4 g (uus)

Artikkel 4 g

Europoli ja Eurojusti aruanded

Europol ja Eurojust esitavad oma aastaaruanded nõukogule ja Euroopa Parlamendile.

[1] ELTs seni avaldamata.

[2] EÜT L 281, 23.11.1995, lk 31.

[3] EÜT L 271, 24.10.2000, lk 1.

--------------------------------------------------